Heendörp

Heendörp () is en Dörp in de Gemeen Buxthu in’n Landkreis Stood, Neddersassen.

 Geografie 

De Naveröörd sünd Dammhusen in’n Noordoosten, Neeklooster in’n Oosten, Ottens in’n Süüdoosten, Obbens in’n Süden, Grundolendörp in’n Süüdwesten un Nottensdörp in’n Westen.

 Historie 

Heendörp kummt 1303 toeerst in de Oorkunnen vör.

Vör 1852 hett dat Dörp to dat Gericht Delm höört un weer denn von 1852 bet 1859 in dat Amt Hornborg. Denn is dat Deel von dat Amt Harsfeld worrn. Na 1885 hett dat denn to’n Kreis Stood höört un von 1932 af an to’n hüdigen Landkreis Stood.

In’n Eersten Weltkrieg sünd 26 Soldaten ut Heendörp fullen oder vermisst un in’n Tweten 43http://www.denkmalprojekt.org/dkm_deutschland/hedendorf.htm.

Heendörp is an’n 1. Juli 1972 bi de Gemeenreform in Neddersassen mit de Gemeen Buxthu tohoopleggt worrn.

 Inwahnertall 

 Religion 

Heendörp is evangeelsch-luthersch präägt un höört to dat Kaspel von de Marien-Kark in Neeklooster.

 Wapen 

Dat Wapen wiest en Neddersassenhuus in natürliche Farven, baven op blauen Heven un ünnen op brunen Grund.

 Oortsbörgermeesters 

 Tied  Börgermeester  Partei –2011  Gerd Beckmann  CDU 2011–  Günter Bellmann  CDU

 Oortsraad 

Heendörp hett binnen de Gemeen Buxthu en egen Oortsraad mit ölven Maten.

Liddmaten
 2001:
 CDU: Gerd Beckmann, Günter Bellmann, Diedrich Dammann, Lorenz Hünnemeyer
 SPD: Jochen Dammann, Margret Nern, Armin Rieper, Günter Schuch, Doris Wohlers
 WGH: Heinz Allers, Reinhild Krempien
 2011:
 CDU: Mirko Bartsch, Kirsten Beckmann, Günter Bellmann, Birgit Butter, Diedrich Dammann, Nadine Dammann
 SPD: Jochen Dammann, Alke Domeyer, Bernd Prang (2016 ut de SPD rut), Peter Zenker
 Gröne: Bärbel Lübke-Elbracht
 2016:
 CDU: Mirko Bartsch, Günter Bellmann, Birgit Butter, Nadine Dammann, Mandy Fetings, Lars Höft
 SPD: Jochen Dammann, Melanie Henkel, Ludwig Stadler, Peter Zenker
 enkelt: Bernd Prang

 Kultur 

En Denkmaal för de Fullenen ut de twee Weltkrieg’ steiht in’e Midd von’n Oort.

 Verenen 

Den Sportvereen VSV Heendörp-Neeklooster hebbt se 1922 grünnt.

 Weertschop un Infrastruktur 

De Freewillige Füürwehr is 1902 grünnt worrn.

 Verkehr 

duum|tweesprakig Oortsschild

Dör Heendörp löppt de Bundsstraat 73, de in’n Noordwesten na Hornborg un in’n Süüdoosten na Buxthu löppt. De Kreisstraat 26 geiht in’n Süden na Grundolendörp. Lüttjere Straat loopt na Nottensdörp un Obbens.

In’n September 2010 hett dat Dörp ne’e gele Oortsschiller kregen, op de nu ok de plattdüütsche Naam blangen den hoochdüütschen mit op steiht.

 Scholen 

In Heendörp gifft dat de Grundschool Heendörp un en Kinnergoorn.

 Ünnernehmens 

Dat Landmaschinen-Ünnernehmen Dammann Maschinenbo hett sien Sitt in Heendörp.

De Volksbank Geest hett in Heendörp in de Cuxhobener Straat 181b en Filiaal.

 Ver- un Entsorgung 

För dat Afwater is de Stadtentwässerung Buxthu tostännig. Von 1967 bet 1974 weer Heendörp Deel von dat Verbandsrebeed von’n Afwaterverband Oolland un Geestrand, is 1974 denn aver wesselt.

 Literatur 

 Christian Fuhst, Gerhard Burfeind, Hans-Heinrich Ropers: Hedendorf und Grundoldendorf. Chronik zweier Dörfer und ihrer Familien. 2001

 Footnoten 

 Weblenken 

Kategorie:Oort
Kategorie:Landkreis Stood